**Vastavalt nimekirjale** 23.09.2024 nr 5-5/349-10

**Ääsmäe külas Mõisa tee 23 ja Õismäe katastriüksuste ja lähiala**

**detailplaneeringu arvamuse avaldamiseks**

Saue Vallavalitsus algatas 5. aprilli 2016. aasta korraldusega nr 256 Saue vallas Ääsmäe külas reformimata riigimaa maa-aladel Õismäe ja Mõisa tee 23 katastriüksuste (detailplaneeringu algatamisel planeeringu nimetus Ääsmäe küla Karja tee, Karjavahe tee, Kaseurva tee, Birkenhofi 1 ja Voore tee L4 kinnistute vahelise maa-ala ja lähiala detailplaneering) ja lähiala detailplaneeringu. Detailplaneeringu ala asub Saue vallas, Ääsmäe külas ning hõlmab ca 3,2 ha suurust reformimata riigimaa maa-ala (Õismäe ja Mõisa tee 23 katastriüksuseid). Detailplaneeringu koostamise eesmärk on sotsiaalmaa (üldkasutatava maa) sihtotstarbega kruntide moodustamine, ehitusõiguse ulatuse ja hoonestustingimuste väljaselgitamine ja määramine. Saue Vallavalitsus soovib taotleda munitsipaalomandisse osaliselt kaks reformimata riigimaa maa-ala. Detailplaneeringu koostamise eesmärk on muuta Mõisa tee 23 ja Õismäe katastriüksuse maasihtotstarve sotsiaalmaaks (üldkasutatavaks maaks 100%). Mõisa tee 23 katastriüksusele on kavandatud krunt, suurusega 28 363 m², kuhu on planeeritud mänguväljak, multifunktsionaalne spordiväljak, tenniseväljakud, puhke/piknikuala, parkla, lehtla, kergliiklustee, teerajad, kirsipuud jm kõrghaljastus. Krundile on lubatud rajada kuni viis abiehitist, kõrgusega maapinnast katuseharjani kuni 5,0 m (hoonete suurim lubatud ehitisealune pind 300 m²). Õismäe katastriüksusest (suurusega 44 155 m²) on eraldatud õunapuuaia ala 3400 m², millele on planeeritud (üldkasutatava maa 100%) krunt ja ehitusõigust ei ole määratud. Ülejäänud maaüksuse ala on jäetud planeeringualast välja.

Reformimata riigimaade munitsipaalomandisse taotlemine on põhjendatud avaliku huviga.

Vastavalt planeerimisseaduse § 133 lõikele 1 esitab Saue Vallavalitsus Teile arvamuse avaldamiseks Ääsmäe külas Mõisa tee 23 ja Õismäe katastriüksuste ja lähiala detailplaneeringu materjali ja detailplaneeringu vastuvõtmise ja avalikustamisele suunamiseks eelnõu. Kui arvamuse andja ei ole 30 päeva jooksul detailplaneeringu saamisest arvates arvamust avaldanud ega ole taotlenud tähtaja pikendamist, eeldatakse, et arvamuse andja ei soovi selle kohta arvamust avaldada.

Lugupidamisega

(allkirjastatud digitaalselt)

Triin Masing

ehitusosakonna juhataja

Maili Metsaots

+372 53019887 maili.metsaots@sauevald.ee

Lisa: detailplaneeringu materjal

Koopia:

Maa-amet

Regionaal- ja Põllumajandusministeerium
Muinsuskaitseamet
Keskkonnaamet
AS Kovek
Transpordiamet